สำนักงานตำรวจแห่งชาติ กำหนดแผนดูแลความปลอดภัยและอำนวยความสะดวกด้านการจราจร ช่วงเทศกาลสงกรานต์ 2562 เพื่อป้องกันการเกิดอุบัติเหตุ
สำนักงานตำรวจแห่งชาติ กำหนดแผนดูแลความปลอดภัยและอำนวยความสะดวกด้านการจราจร ช่วงเทศกาลสงกรานต์ 2562 เพื่อป้องกันการเกิดอุบัติเหตุพันตำรวจเอก กฤษณะ พัฒนเจริญ รองโฆษกสำนักงานตำรวจแห่งชาติ เปิดเผยว่า ช่วงวันหยุดยาวเทศกาลสงกรานต์ประจำปี 2562 ระหว่างวันที่ 12-16 เมษายนนี้ ทางสำนักงานตำรวจแห่งชาติได้แบ่งการทำงานออกเป็น 2 ส่วน คือ การอำนวยความสะดวกด้านการจราจรให้กับประชาชนที่เดินทางกลับภูมิลำเนา หรือท่องเที่ยว และการดูแลรักษาความสงบเรียบร้อยในช่วงเทศกาลสงกรานต์ โดยได้สั่งการให้เจ้าหน้าที่ตำรวจทุกภาคส่วน ทุกหน่วยงานเร่งระดมสรรพกำลังออกมาบูรณาการกับหน่วยงานที่เกี่ยวข้อง อำนวยความสะดวกด้านการจราจรให้กับประชาชนทุกช่องทาง ทั้งทางบก ทางน้ำ และทางอากาศ เพื่อให้ประชาชนเดินทางไปถึงจุดหมายอย่างปลอดภัย และเพื่อลดการเกิดอุบัติเหตุในปีนี้ทางสำนักงานตำรวจแห่งชาติ ได้สั่งการให้ทุกพื้นที่บังคับใช้กฎหมายอย่างเข้มงวดจริงจังและต่อเนื่องกับผู้ฝ่าฝืนกฎหมายจราจร เช่น ขับรถเร็วเกินกว่าที่กฎหมายกำหนด ไม่คาดเข็มขัดนิรภัยในขณะขับขี่ และผู้ที่ขับขี่หรือโดยสารรถจักรยานยนต์ไม่สวมหมวกนิรภัย เป็นต้น พร้อมเน้นย้ำให้ผู้บังคับบัญชาทุกระดับปฏิบัติงานอย่างเต็มกำลัง สำหรับเส้นทางที่คาดว่าการจราจรจะหนาแน่นและติดขัดได้แก่ เส้นพหลโยธินมุ่งหน้าสู่ภาคเหนือ และเส้นพระราม 2 เพชรเกษตรมุ่งหน้าลงใต้ส่วนของการรักษาความสงบเรียบร้อยในชีวิตและทรัพย์สิน ได้สั่งการให้ฝ่ายสืบสวนร่วมกับฝ่ายการข่าวเฝ้าระวังผู้ที่ไม่หวังดี หรือกลุ่มมิฉาชีพที่อาจก่อเหตุในช่วงวันหยุดยาว ซึ่งทางสำนักงานตำรวจแห่งชาติได้จัด โครงการประชารัฐร่วมใจ(ฝากบ้านไว้กับตำรวจ) เพื่อดูแลความปลอดภัยบ้านให้กับประชาชน ช่วงเทศกาลสงกรานต์ 2562 ประชาชนที่สนใจเข้าร่วมโครงการสามารถติดต่อได้ที่ สถานีตำรวจใกล้บ้าน